|  |
| --- |
| **1. Meetme nimetus** |
| **Meede 2. ELUKESKKONNA MEEDE** |
| **2. Alameede 2.2 Kogukondade investeeringud** |
| **3. Meetme eesmärk** |
| * Kogukonnas on kättesaadavad vajaduspõhised teenused, vahendid ja taristu * Tegevuspiirkonna eri piirkonnad on omanäolised ning pakuvad kohaspetsiifilisi tooteid ja teenuseid. |
| **4. Meetme rakendamise vajadus** |
| Maaliste piirkondade jaoks tuleb lahendada erinevate teenuste kättesaadavus kogukonnateenuste, transpordi ja IKT lahenduste abil. Kogukonnateenuste osutamiseks toetada vajalike vahendite soetamist.  Tegevuspiirkonnas on mitmekesised looduslikud võimalused puhkemajanduse arendamiseks (järved, metsad, voored, rabad jne), kuid vaja on parandada olemasolevat ja rajada uut tugiinfrastruktuuri (nt tervise- ja matkarajad). Vajalik on välja töötada piirkondlikest eripäradest tulenevaid kohaspetsiifilisi teenuseid ja tegevusi. |
| **5. Toetatavad tegevused** |
| Meetmest toetatakse järgmisi tegevusi:   * investeeringud kogukonnateenuste arendamiseks * investeeringud puhkemajanduse infrastruktuuri avalikku kasutusse, turismiteabesse ja väikesemahulisse turismi infrastruktuuri * uuringud ja investeeringud, mis on seotud külade, maapiirkondade ja kõrge loodusliku väärtusega alade kultuuri- ja looduspärandi säilitamise, taastamise ja selle kvaliteedi parandamisega * külakeskuste korrastamine * investeeringud piirkonna jaoks vajalike teenuste loomisse, tõhustamisse või laiendamisse ning nendega seotud infrastruktuuri * investeeringud väikeinfrastruktuuri loomisse, tõhustamisse või laiendamisse, sealhulgas investeeringud taastuvatesse energiaallikatesse ja energia säästmisse * Lairiba infrastruktuur   Meetmes on lubatud investeeringud põhivarasse ja infrastruktuuri. |
| **6. Meetme sihtgrupp** |
| Taotlejaks võivad olla Jõgevamaa Koostöökoja tegevuspiirkonnas tegutsevad:   * mittetulundusühingud (sh kohalik tegevusgrupp), * sihtasutused, * kohalikud omavalitsused, * ettevõtjad |
| **7. Saavutatavad indikaatorid ja sihttasemed** |
| Meetme indikaatorid ja sihttasemed:   * Projektide arv – 60 * Kogukonnateenuste projektide arv - 3 * Uuenduslike lahendustega projektide arv – 20 * Tegevuspiirkonna eripära kasutamist soodustavad või elluviivad projektid – 18 * Toetuse osakaal - 70% Elukeskkonna meetme vahenditest |
| **8. Toetuse maksimaalsed suurused ja määrad** |
| Toetuse miinimumsumma on 1 000 eurot ja maksimumsumma 35 000 eurot.  Toetuse määr on: MTÜ/ SA ja KOV kuni 90% abikõlbulikest tegevustest, ettevõtetel kuni 60% abikõlbulikest tegevustest. Lairiba infrastruktuuri investeeringu puhul on toetuse määr kõigile taotlejatele 90%. |
| **9. Viide maaelu arengu määruse sihtvaldkonnale, mille eesmärkide saavutamisele meede kaasa aitab:**  Sihtvaldkonnad: 6B. Maapiirkondade kohaliku arengu soodustamine ja 6C:info- ja kommunikatsioonitehnoloogia kättesaadavuse, kasutamise ja kvaliteedi parandamine maapiirkondades. |
| **10. Viide Euroopa Parlamendi ja nõukogu määruses (EL) nr 1305/2013 sätestatud artikli numbrile, mis käsitleb asjakohast meedet:**  Artiklid 20 ja 45. |